Man met R11 miljoen se goud op lughawe betrap | Netwerk24
Luidens 'n verklaring deur die Valke is die vermeende smokkelaar Saterdag ingevolge die Wet op Doeane en Aksyns en die Wet op Edelmetale op die lughawe deur die Valke in hegtenis geneem.
'n Voorlopige ondersoek het bepaal hy het van Harare in Zimbabwe na Johannesburg gereis.
Die goud is ontdek toe die man se bagasie by die Suid-Afrikaanse Inkomstediens (SAID) se doeane-en-aksyns-afdeling geskandeer is. Hy het nie die items verklaar nie en nie 'n permit of lisensie gehad om in besit daarvan te wees of dit te vervoer nie.
Daar is op die goudstukke beslag gelê en die Valke is ingeroep om die man in hegtenis te neem en die ondersoek te hanteer.